8. การจัดการ

โครงสร้างการจัดการ

[]

1.  โครงสร้างกรรมการของบริษัท

  โครงสร้างกรรมการของบริษัทประกอบด้วยคณะกรรมการ 2 ชุด คือ คณะกรรมการบริษัท
  และคณะกรรมการตรวจสอบ

คณะกรรมการบริษัท

ณ วันที่ 31 ธันวาคม 2555 คณะกรรมการบริษัทมีจำนวนทั้งสิ้น 8 ท่าน ประกอบด้วย

  -------------------- ------------ -------- -----------------------------------
  ชื่อ - นามสกุล                       ตำแหน่ง   

  1. นายสุภชัย           ชัยสุพัฒน์                ประธานกรรมการ

  2. นายวีรศักดิ์          ชัยสุพัฒน์                กรรมการ

  3. นายกฤษดา          ชัยสุพัฒน์                กรรมการ

  4. นางพันธิภา          ชิวธนาสุนทร             กรรมการ

  5. นายบรรเจิด         สมเสม                 กรรมการ

  6. นายจรัส            กาญจนขจิต              ประธานกรรมการตรวจสอบ/กรรมการอิสระ

  7. นายจันทร์แรม        อรรถกฤษณ์              กรรมการตรวจสอบ/กรรมการอิสระ

  8. นายสุรชาติ          พงษ์ภัทรินทร์             กรรมการตรวจสอบ/กรรมการอิสระ
  -------------------- ------------ -------- -----------------------------------

  หมายเหตุ ตามการประชุมคณะกรรมการบริษัทฯครั้งที่ 3/2555 คณะกรรมการบริษัทมีมติอนุมัติให้
  พล.ต.ท. วิเชียร สมานพงษ์ กรรมการบริษัท ลาออกจากการดำรงตำแหน่งกรรมการบริษัท
  ตามความประสงค์ส่วนตัวได้ โดยมีผลตั้งแต่วันที่ 11 พฤษภาคม 2555 เป็นต้นไป
  ส่งผลให้จำนวนคณะกรรมการของบริษัทลดลงจากเดิม 9 ท่าน เหลือ 8 ท่าน
  ดังรายละเอียดในเบื้องต้น

กรรมการผู้มีอำนาจลงนามแทนบริษัท

  กรรมการผู้มีอำนาจลงนาม เพื่อมีผลผูกพันแทนบริษัทได้ คือ นายสุภชัย ชัยสุพัฒน์ หรือ นายวีรศักดิ์
  ชัยสุพัฒน์ หรือ นายกฤษดา ชัยสุพัฒน์ กรรมการสองในสามท่าน
  ลงลายมือชื่อและประทับตราสำคัญของบริษัท

ขอบเขตอำนาจหน้าที่ของคณะกรรมการบริษัท

  ตามรายงานการประชุมคณะกรรมการบริษัท ครั้งที่ 9/2548 เมื่อวันที่ 1 มิถุนายน 2548
  ได้มีการกำหนดขอบเขตอำนาจหน้าที่ของกรรมการบริษัท ไว้ดังนี้

  คณะกรรมการบริษัทมีอำนาจและหน้าที่ตามที่กำหนดในข้อบังคับของบริษัทแล้ว
  ให้คณะกรรมการบริษัทมีอำนาจหน้าที่ดังต่อไปนี้

1)  ดูแลและกำหนดนโยบายที่สำคัญของบริษัท เกี่ยวกับหลักในการดำเนินธุรกิจ การเงิน
    การระดมทุน การบริหารเงินทุน และการบริหารความเสี่ยงของบริษัท

2)  พิจารณาเกี่ยวกับการลงทุน โดยพิจารณาอนุมัติงบประมาณ โครงการลงทุนของบริษัท
    และกำกับดูแลดำเนินโครงการให้เป็นไปตามแผนงานที่วางไว้

3)  ดูแลการดำเนินงานของบริษัท
    เพื่อให้เป็นไปตามเป้าหมายหรือดีกว่าเป้าหมายที่วางไว้และกำหนด
    แนวทางแก้ไขกรณีที่มีปัญหาอุปสรรคเพื่อให้บรรลุเป้าหมายที่วางไว้หรือดีกว่าเป้าหมายที่วางไว้

4)  จัดให้มีรายงานข้อมูลทั่วไป และข้อมูลทางการเงินของบริษัท
    เพื่อรายงานต่อผู้ถือหุ้นและผู้มีส่วนได้เสีย หรือผู้ลงทุนทั่วไปอย่างถูกต้อง
    ทันกาลและเป็นไปตามที่กฎหมายกำหนด

5)  รับทราบรายงานการตรวจสอบที่สำคัญของคณะกรรมการตรวจสอบหรือฝ่ายกำกับและตรวจสอบภายใน
    รวมทั้งผู้ตรวจสอบบัญชี และที่ปรึกษาฝ่ายต่าง ๆ ของบริษัท
    และมีหน้าที่กำหนดแนวทางในการปรับปรุงแก้ไข กรณีที่พบข้อบกพร่องที่เป็นสาระสำคัญ

6)  สอบทานความเพียงพอและความเหมาะสมของระบบควบคุมภายในและการบริหารความเสี่ยงของบริษัท

7)  จัดให้มีกระบวนการสร้างผู้บริหารระดับสูงของบริษัทเพื่อให้มีขึ้นมาทดแทนอย่างต่อเนื่อง
    (Succession Plan)

8)  แต่งตั้งกรรมการตรวจสอบ
    และให้ความเห็นชอบเกี่ยวกับอำนาจหน้าที่ของคณะกรรมการตรวจสอบ

9)  แต่งตั้งคณะกรรมการบริหารหรือมอบหมายให้กรรมการคนหนึ่งคนใดหรือหลายคนหรือบุคคลอื่นกระทำการอย่างใดอย่างหนึ่งแทนคณะกรรมการบริษัท
    ทั้งนี้การมอบอำนาจดังกล่าวผู้ได้รับมอบอำนาจนั้นต้องไม่มีอำนาจอนุมัติรายการที่บุคคลดังกล่าวหรือบุคคลที่อาจมีความขัดแย้งมีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย

  เว้นแต่เรื่องต่อไปนี้ จะกระทำได้ต่อเมื่อได้รับอนุมัติจากที่ประชุมผู้ถือหุ้นก่อน
  ทั้งนี้กำหนดให้รายการที่กรรมการหรือบุคคลที่อาจมีความขัดแย้ง มีส่วนได้เสีย
  หรืออาจมีความขัดแย้งทางผลประโยชน์อื่นใดกับบริษัทหรือบริษัทย่อย
  ให้กรรมการซึ่งมีส่วนได้เสียในเรื่องนั้น ไม่มีสิทธิออกเสียงลงคะแนนในเรื่องนั้น

-   เรื่องที่กฎหมายกำหนดให้ต้องได้มติที่ประชุมผู้ถือหุ้น

-   การทำรายการที่กรรมการมีส่วนได้เสียและอยู่ในข่ายที่กฎหมาย หรือข้อกำหนดของ
    ตลาดหลักทรัพย์ระบุให้ต้องได้รับอนุมัติจากที่ประชุมผู้ถือหุ้น

-   นอกจากนั้นในกรณีดังต่อไปนี้จะต้องได้รับความเห็นชอบจากที่ประชุมคณะกรรมการและที่ประชุมผู้ถือหุ้นด้วยคะแนนเสียงไม่น้อยกว่า
    3 ใน 4 ของจำนวนเสียงทั้งหมดของผู้ถือหุ้นที่เข้าประชุมและมีสิทธิออกเสียงลงคะแนน

  - การขายหรือโอนกิจการของบริษัททั้งหมดหรือบางส่วนที่สำคัญให้แก่บุคคลอื่น

  - การรับซื้อหรือรับโอนกิจการของบริษัทมหาชนอื่นหรือบริษัทเอกชนมาเป็นของ บริษัท

  - การทำ แก้ไข หรือเลิกสัญญา เกี่ยวกับการให้เช่ากิจการของบริษัททั้งหมดหรือบางส่วนที่ สำคัญ
  การมอบหมายให้บุคคลอื่นเข้าจัดการธุรกิจของบริษัท
  หรือการรวมกิจการกับบุคคลอื่นโดยมีวัตถุประสงค์จะแบ่งกำไรขาดทุนกัน

  - การออกหุ้นใหม่เพื่อชำระแก่เจ้าหนี้ของบริษัท ตามโครงการแปลงหนี้เป็นทุน

  - การลดทุนจดทะเบียนของบริษัท โดยการลดจำนวนหุ้น หรือลดมูลค่าหุ้น

  - การเพิ่มทุน การลดทุน การออกหุ้นกู้ การควบหรือเลิกบริษัท

  - เรื่องอื่นใดตามที่กฎหมายกำหนด

คณะกรรมการตรวจสอบ

วันที่ 31 ธันวาคม 2555 คณะกรรมการตรวจสอบมีจำนวนทั้งสิ้น 3 ท่าน ประกอบด้วย

+-----------------------------+----+----------------------------------+
| ชื่อ – นามสกุล                 | ตำ |                                  |
|                             | แห |                                  |
|                             | น่ง |                                  |
+-----------------------------+----+----------------------------------+
| 1.  นายจรัส กาญจนขจิต         |    | ประธานกรรมการตรวจสอบ/กรรมการอิสระ |
+-----------------------------+----+----------------------------------+
| 2.  นายจันทร์แรม อรรถกฤษณ์     |    | กรรมการตรวจสอบ/กรรมการอิสระ       |
+-----------------------------+----+----------------------------------+
| 3.  นายสุรชาติ พงษ์ภัทรินทร์      |    | กรรมการตรวจสอบ/กรรมการอิสระ       |
+-----------------------------+----+----------------------------------+

ขอบเขตอำนาจหน้าที่ของคณะกรรมการตรวจสอบ

  ตามรายงานการประชุมคณะกรรมการของบริษัท ครั้งที่ 2/2552 เมื่อวันที่ 28 เมษายน 2552
  ได้มีการกำหนดขอบเขต หน้าที่ และความรับผิดชอบ ต่อคณะกรรมการบริษัท ไว้ดังนี้

1)  สอบทานรายงานทางการเงินให้ถูกต้องตามสมควร ตามมาตรฐานการบัญชี
    และให้มีการเปิดเผยอย่างเพียงพอ

2)  สอบทานระบบการควบคุมภายใน และการตรวจสอบภายในให้เหมาะสม และมีประสิทธิภาพ
    ตลอดจนพิจารณาถึงความเป็นอิสระของหน่วยงานตรวจสอบภายใน

3)  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้อง

4)  สอบทานรายการที่เกี่ยวโยงกัน
    หรือการกระทำที่อาจมีความขัดแย้งทางผลประโยชน์ให้เป็นไปตามกฎระเบียบที่เกี่ยวข้อง

5)  สอบทานความเหมาะสมและเพียงพอของระบบการบริหารความเสี่ยง (Risk Management)
    ของบริษัท

6)  พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีของบริษัท
    พิจารณาความเป็นอิสระของผู้สอบบัญชี และมีการประชุมร่วมกับผู้สอบบัญชีอย่างน้อยปีละ 1 ครั้ง
    โดยมีฝ่ายจัดการเข้าร่วม

7)  ให้ความเห็นชอบการแต่งตั้ง โยกย้าย
    การพิจารณาความดีความชอบของหัวหน้าหน่วยงานตรวจสอบภายใน
    ตลอดจนพิจารณาให้ความเห็นชอบแผนงาน งบประมาณ
    และอัตรากำลังของหน่วยงานตรวจสอบภายใน

8)  จัดทำรายงานกำกับดูแลกิจการของคณะกรรมการตรวจสอบฯ
    โดยเปิดเผยไว้ในรายงานประจำปีของบริษัท และลงนามโดยประธานคณะกรรมการตรวจสอบ

9)  ในการปฏิบัติงานตามหน้าที่ ให้คณะกรรมการตรวจสอบฯ มีอำนาจเชิญผู้บริหาร
    หรือพนักงานของบริษัทที่เกี่ยงข้องมาให้ความเห็น ร่วมประชุม
    หรือส่งเอกสารตามที่เห็นว่าเกี่ยวข้องจำเป็น

10) ให้มีอำนาจว่าจ้างที่ปรึกษาหรือบุคคลภายนอกมาให้ความเห็นหรือคำปรึกษาในกรณีจำเป็น
    โดยบริษัทเป็นผู้รับผิดชอบค่าใช้จ่าย

11) ปฏิบัติการอื่นใดตามที่คณะกรรมการบริษัทมอบหมายด้วยความเห็นชอบจากคณะกรรมการตรวจสอบ

12) รับทราบสำเนารายงานของกรรมการและผู้บริหารของบริษัทที่ได้รายงานถึงการมีส่วนได้เสียของตน
    หรือของบุคคลที่มีความเกี่ยวข้อง
    ซึ่งเป็นส่วนได้เสียที่เกี่ยวข้องกับการบริหารจัดการกิจการของบริษัทหรือบริษัทย่อย ทั้งนี้
    ตามหลักเกณฑ์ เงื่อนไข และวิธีการที่คณะกรรมการกำกับตลาดทุนประกาศกำหนด

  คุณสมบัติของกรรมการตรวจสอบ และ กรรมการอิสระ

1.  ถือหุ้นไม่เกินร้อยละ 5 ของทุนชำระแล้วของบริษัท บริษัทในเครือ บริษัทร่วม
    หรือบริษัทที่เกี่ยวข้อง ทั้งนี้ให้นับรวมหุ้นที่ถือโดยผู้ที่เกี่ยวข้องด้วย

2.  ไม่มีส่วนร่วมในการบริหาร รวมทั้งไม่เป็นลูกจ้าง พนักงาน
    หรือที่ปรึกษาที่ได้รับเงินเดือนประจำในบริษัท บริษัทในเครือ บริษัทร่วม บริษัทที่เกี่ยวข้อง
    หรือผู้ถือหุ้นรายใหญ่ของบริษัท

3.  ไม่เป็นบุคคลที่มีความสัมพันธ์ทางสายโลหิต หรือโดยการจดทะเบียนตามกฎหมาย
    ในลักษณะที่เป็นบิดามารดา คู่สมรส พี่น้อง และบุตรรวมทั้งคู่สมรสของบุตร ของผู้บริหาร
    ผู้ถือใหญ่ ผู้มีอำนาจควบคุม
    หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัท หรือบริษัทย่อย

4.  ไม่มีความสัมพันธ์หรือมีส่วนได้เสียทางธุรกิจใด ๆ ทั้งในด้านการเงินและการจัดการกับบริษัท
    บริษัทในเครือ บริษัทร่วม บริษัทที่เกี่ยวข้อง หรือผู้ถือหุ้นรายใหญ่ของบริษัท
    ไม่ว่าทางตรงหรือทางอ้อม ซึ่งอาจมีผลกระทบต่อความเป็นอิสระของตน

5.  เป็นผู้มีความรู้ความสามารถและประสบการณ์ที่เพียงพอที่จะสามารถทำหน้าที่ในการสอบทานความน่าเชื่อถือของงบการเงิน
    รวมถึงการทำหน้าที่อื่นในฐานะกรรมการตรวจสอบ

  ทั้งนี้ กรรมการตรวจสอบ/กรรมการอิสระทุกท่านของบริษัท
  มีคุณสมบัติตรงตามรายละเอียดดังข้างต้น และไม่มีความสัมพันธ์ทางธุรกิจ
  หรือให้บริการทางวิชาชีพ
  ซึ่งสามารถพิจารณาตรวจสอบถึงประวัติและประสบการณ์ของคณะกรรมการตรวจสอบ/กรรมการอิสระของบริษัทได้จากเอกสารแนบ
  1 “รายละเอียดเกี่ยวกับผู้บริหารและผู้มีอำนาจควบคุมของบริษัท” และด้วยคุณสมบัติดังกล่าว
  คณะกรรมการตรวจสอบ/กรรมการอิสระของบริษัท
  จึงสามารถทำหน้าที่ตรวจสอบข้อมูลและผลการปฏิบัติงานของบริษัท
  รวมไปถึงกำหนดและควบคุมให้บริษัทปฏิบัติตามนโยบายการกำกับดูแลกิจการที่ดี (Good
  Corporate Governance) ได้อย่างถูกต้อง โปร่งใส และเป็นอิสระ

ผู้บริหาร

วันที่ 31 ธันวาคม 2555 มีผู้บริหารจำนวน 7 ท่าน ประกอบด้วย

+-----------------+------------+---+---+------------------------------------+
| ชื่อ – นามสกุล     |            |   | ต |                                    |
|                 |            |   | ำ |                                    |
|                 |            |   | แ |                                    |
|                 |            |   | ห |                                    |
|                 |            |   | น |                                    |
|                 |            |   | ่ง |                                    |
+-----------------+------------+---+---+------------------------------------+
| 1. นายสุภชัย      | ชัยสุพัฒน์     |   |   | ประธานเจ้าหน้าที่บริหาร                 |
+-----------------+------------+---+---+------------------------------------+
| 2. นายวีรศักดิ์     | ชัยสุพัฒน์     |   |   | กรรมการผู้จัดการ                      |
+-----------------+------------+---+---+------------------------------------+
| 3. นายกฤษดา     | ชัยสุพัฒน์     |   |   | ผู้อำนวยการฝ่ายบริหารทั่วไป              |
+-----------------+------------+---+---+------------------------------------+
| 4. นายธนทัศน์     | โทวนิช      |   |   | ผู้อำนวยการฝ่ายขายและการตลาด          |
+-----------------+------------+---+---+------------------------------------+
| 5. นางสุวิมล      | ชัยสุพัฒน์     |   |   | ผู้อำนวยการฝ่ายการเงินและบัญชี/          |
|                 |            |   |   |                                    |
|                 |            |   |   | รักษาการผู้จัดการฝ่ายการเงิน             |
+-----------------+------------+---+---+------------------------------------+
| 6.              | นพแสง      |   |   | ผู้อำนวยการฝ่ายบุคคล                   |
| นางสาวกันยารัชต์   |            |   |   |                                    |
+-----------------+------------+---+---+------------------------------------+
| 7. นางสาวองค์อร  | สีหไสยาสิทธิ์  |   |   | ผู้จัดการฝ่ายบัญชี                       |
+-----------------+------------+---+---+------------------------------------+

(รายละเอียดของกรรมการและผู้บริหารทุกท่าน ปรากฏในเอกสารแนบ 1)

ขอบเขตอำนาจหน้าที่ของประธานเจ้าหน้าที่บริหารและกรรมการผู้จัดการ

1)  ควบคุมดูแลการดำเนินกิจการและ/หรือบริหารงานทั่วไปของบริษัท

2)  ดำเนินการหรือปฏิบัติงานให้เป็นไปตามนโยบาย แผนงาน
    และงบประมาณที่ได้อนุมัติจากคณะกรรมการบริษัท

3)  มีอำนาจอนุมัติและมอบอำนาจช่วงอนุมัติเบิกจ่ายเพื่อการจัดซื้อจัดจ้าง
    ซึ่งทรัพย์สินและบริการเพื่อประโยชน์ของบริษัท
    ซึ่งอำนาจการอนุมัติดังกล่าวจะเป็นการอนุมัติรายการปกติทั่วไปทางการค้าที่มีวงเงินไม่เกินตามที่คณะกรรมการบริษัทกำหนดดังนี้

  3.1) ประธานเจ้าหน้าที่บริหารอนุมัติการซื้อขายสินค้าอันเป็นปกติธุระของบริษัทในวงเงินไม่เกิน
  400 ล้านบาท และอนุมัติค่าใช้จ่ายในการซื้อทรัพย์สินอื่นในวงเงินไม่เกิน 50 ล้านบาท
  หากเกินจำนวนที่สามารถอนุมัติให้นำเสนอเพื่อขออนุมัติต่อที่ประชุมคณะกรรมการบริษัท

  3.2) กรรมการผู้จัดการอนุมัติการซื้อขายสินค้าอันเป็นปกติธุระของบริษัทในวงเงินไม่เกิน 200
  ล้านบาท และอนุมัติค่าใช้จ่ายในการซื้อทรัพย์สินอื่นในวงเงินไม่เกิน 30 ล้านบาท
  หากเกินจำนวนที่สามารถอนุมัติให้นำเสนอเพื่อขออนุมัติต่อประธานเจ้าหน้าที่บริหาร

4)  มีอำนาจออกคำสั่ง ระเบียบ ประกาศ บันทึก
    เพื่อให้การปฏิบัติงานเป็นไปตามนโยบายและผลประโยชน์ของบริษัท
    และเพื่อรักษาระเบียบวินัยการทำงานภายในองค์กร

5)  มีอำนาจกระทำการและแสดงตนเป็นตัวแทนของบริษัท
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

6)  อนุมัติการแต่งตั้งที่ปรึกษาด้านต่างๆ ที่จำเป็นต่อการดำเนินงานของบริษัท

7)  เป็นผู้รับมอบอำนาจของบริษัทในการบริหารกิจการของบริษัทให้เป็นตามวัตถุประสงค์ ข้อบังคับ
    นโยบาย ระเบียบ ข้อกำหนด คำสั่ง
    มติที่ประชุมผู้ถือหุ้นและ/หรือมติที่ประชุมคณะกรรมการบริษัทและคณะกรรมการบริหาร
    ทุกประการ

  ทั้งนี้ การมอบอำนาจให้แก่ประธานเจ้าหน้าที่บริหารและกรรมการผู้จัดการ
  ตลอดจนการมอบอำนาจแก่บุคคลอื่นที่ประธานเจ้าหน้าที่บริหารหรือกรรมการผู้จัดการเห็นควร
  จะไม่รวมถึงอำนาจและ/หรือการมอบอำนาจในการอนุมัติรายการใดที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด
  (ตามข้อบังคับของบริษัทและตามที่สำนักงานคณะกรรมการกำกับหลักทรัพย์และ
  ตลาดหลักทรัพย์กำหนด) กับบริษัทหรือบริษัทย่อย(ถ้ามี)
  ซึ่งการอนุมัติรายการในลักษณะดังกล่าวจะต้องเสนอต่อที่ประชุมคณะกรรมการบริษัท และ/หรือ
  ที่ประชุมผู้ถือหุ้น เพื่อพิจารณาและอนุมัติรายการดังกล่าวตามข้อบังคับของบริษัท
  หรือกฎหมายที่เกี่ยวข้องกำหนด
  เว้นแต่เป็นการอนุมัติรายการที่เป็นลักษณะการดำเนินธุรกรรมการค้าปกติทั่วไปของบริษัทที่เป็นไปตามนโยบายและหลักเกณฑ์ที่คณะกรรมการบริษัทได้พิจารณาอนุมัติไว้

1.  การสรรหากรรมการและผู้บริหาร

  การคัดเลือกบุคคลที่จะดำรงตำแหน่งกรรมการของบริษัท
  แม้ปัจจุบันยังไม่ได้มีการแต่งตั้งคณะกรรมการสรรหา (Nominating Committee)
  แต่คณะกรรมการบริษัทจะพิจารณาคัดเลือกกรรมการโดยใช้หลักเกณฑ์และวิธีการสรรหา
  โดยคณะกรรมการบริษัทจะเป็นผู้พิจารณาคัดเลือกตามเกณฑ์คุณสมบัติตามมาตรา 68
  แห่งพระราชบัญญัติบริษัทมหาชนจำกัด พ.ศ. 2535
  และตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง
  นอกจากนี้ยังเน้นถึงประสบการณ์ ความรู้ และความสามารถ
  จากนั้นจึงนำรายชื่อเสนอที่ประชุมผู้ถือหุ้นเพื่อพิจารณาแต่งตั้ง

  ในการเลือกตั้งคณะกรรมการบริษัท ที่ประชุมผู้ถือหุ้นเป็นผู้แต่งตั้ง
  โดยใช้เสียงข้างมากตามหลักเกณฑ์และวิธีการดังต่อไปนี้

1.  ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือ

2.  ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามที่ตนมี
    เลือกตั้งบุคคลเดียวหรือหลายคนเป็นกรรมการก็ได้
    ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากัน
    เกินจำนวนที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

  การเลือกคณะกรรมการตรวจสอบ/กรรมการอิสระ

  ในส่วนของการเลือกคณะกรรมการตรวจสอบ/กรรมการอิสระนั้น ที่ประชุมผู้ถือหุ้นของบริษัทเป็น
  ผู้แต่งตั้งคณะกรรมการซึ่งจะประกอบด้วยคณะกรรมการตรวจสอบ/กรรมการอิสระจำนวน 3 ท่าน
  และกำหนดให้คณะกรรมการตรวจสอบ/กรรมการอิสระอยู่ในวาระคราวละ 3 ปี
  โดยกรรมการตรวจสอบอย่างน้อย 1
  ท่านจะต้องมีความรู้และประสบการณ์ด้านบัญชีและการเงินทีเพียงพอ
  ซึ่งสามารถทำหน้าที่ในการสอบทานความน่าเชื่อถือของงบการเงินบริษัทได้

  หากพิจารณาถึงประวัติและประสบการณ์ของคณะกรรมการตรวจสอบ/กรรมการอิสระของบริษัท
  (รายละเอียดตาม เอกสารแนบ 1
  “รายละเอียดเกี่ยวกับผู้บริหารและผู้มีอำนาจควบคุมของบริษัท”) จะเห็นได้ว่า นายจันทร์แรม
  อรรถกฤษณ์
  เป็นผู้มีความรู้ความสามารถและประสบการณ์ทางด้านการเงินและการบัญชีในระดับที่เชื่อถือได้
  สามารถทำหน้าที่ตรวจสอบข้อมูลทางด้านการเงินและการบัญชีของบริษัทได้อย่างมีประสิทธิภาพ
  เที่ยงตรง และโปร่งใส ในขณะเดียวกัน ประธานกรรมการตรวจสอบ คือ นายจรัส กาญจนขจิต
  เป็นนักวิชาการและอาจารย์ที่มีความรู้และชื่อเสียงทางด้านกฎหมาย
  สามารถทำหน้าที่ตรวจสอบข้อมูลและการปฏิบัติงานของบริษัทในเชิงเกี่ยวข้องกับกฎหมายและข้อบังคับของภาครัฐได้เป็นอย่างดี

การประชุมคณะกรรมการ

  บริษัทจะจัดให้มีการประชุมคณะกรรมการบริษัทอย่างสม่ำเสมออย่างน้อย 3 เดือนต่อครั้ง
  โดยจะมีวาระการประชุมพร้อมเอกสารประกอบส่งให้กรรมการทุกคนล่วงหน้าไม่น้อยกว่า 7 วัน
  เพื่อให้กรรมการได้มีเวลาพิจารณา และศึกษาข้อมูลอย่างเพียงพอ
  อีกทั้งมีเลาขานุการบริษัททำหน้าที่ดูแลกิจกรรมของคณะกรรมการบริษัท
  บันทึกรายงานการประชุมและต้องจัดเก็บไว้อย่างถูกต้องครบถ้วนสามารถตรวจสอบได้ ทั้งนี้ในปี
  2555 คณะกรรมการบริษัทมีการประชุมรวมทั้งสิ้น 5 ครั้ง ซึ่งสรุปการ
  เข้าร่วมประชุมของคณะกรรมการบริษัท ได้ดังนี้

  ------------------------ ----------------------------------------------
  รายชื่อคณะกรรมการบริษัท      จำนวนที่เข้าร่วมประชุม / จำนวนประชุมรวม (ครั้ง / ปี)

  1. นายสุภชัย ชัยสุพัฒน์        5 / 5

  2. นายวีรศักดิ์ ชัยสุพัฒน์       5 / 5

  3. นายกฤษดา ชัยสุพัฒน์       5 / 5

  4.นางพันธิภา ชิวธนาสุนทร     5 / 5

  5.นายบรรเจิด สมเสม        5 / 5

  6. พล.ต.ต.วิเชียร สมานพงษ์  3 / 3*
  ------------------------ ----------------------------------------------

*หมายเหตุ เนื่องจาก พล.ต.ต.วิเชียร สมานพงษ์
ประสงค์ขอลาออกจากการเป็นกรรมการบริษัทเนื่องจากเหตุผลส่วนตัว
และคณะกรรมการบริษัทได้อนุมัติให้ลาออกได้โดยมีผลตั้งแต่วันที่ 11 พฤษภาคม 2555 เป็นต้นไป
(ตามการประชุมคณะกรรมการบริษัทฯครั้งที่ 3/2555)
จึงส่งผลให้จำนวนที่เข้าร่วมประชุมเหลือเพียง 3 ครั้งต่อปี

1.  ค่าตอบแทนผู้บริหาร

1.  ค่าตอบแทนที่เป็นตัวเงิน ตามรายละเอียดดังนี้

+------------------+---+--------+-------+-------+---+-------+-------+------+
| รายการ           | 2 |        |       |       | 2 |       |       |      |
|                  | 5 |        |       |       | 5 |       |       |      |
|                  | 5 |        |       |       | 5 |       |       |      |
|                  | 4 |        |       |       | 5 |       |       |      |
+------------------+---+--------+-------+-------+---+-------+-------+------+
|                  | เ |        | เบี้ย   | อื่นๆ*  |   | เง    | เบี้ย   | อื่นๆ* |
|                  | ง |        | ประชุม |       |   | ินเดือน | ประชุม |      |
|                  | ิน |        |       |       |   | /โบนัส |       |      |
|                  | เ |        |       |       |   |       |       |      |
|                  | ด |        |       |       |   |       |       |      |
|                  | ือ |        |       |       |   |       |       |      |
|                  | น |        |       |       |   |       |       |      |
|                  | / |        |       |       |   |       |       |      |
|                  | โ |        |       |       |   |       |       |      |
|                  | บ |        |       |       |   |       |       |      |
|                  | น |        |       |       |   |       |       |      |
|                  | ัส |        |       |       |   |       |       |      |
+------------------+---+--------+-------+-------+---+-------+-------+------+
| กรรมการ          |   | -      | 5     | -     |   | -     | 5     | -    |
|                  |   |        | 0,000 |       |   |       | 0,000 |      |
| 1.  นายสุภชัย      |   | -      |       | -     |   | -     |       | -    |
|     ชัยสุพัฒน์       |   |        | 5     |       |   |       | 5     |      |
|                  |   | -      | 0,000 | -     |   | -     | 0,000 | -    |
| 2.  นายวีรศักดิ์     |   |        |       |       |   |       |       |      |
|     ชัยสุพัฒน์       |   | 20,000 | 5     | -     |   | 2     | 5     | -    |
|                  |   |        | 0,000 |       |   | 0,000 | 0,000 |      |
| 3.  นายกฤษดา     |   | 40,000 |       | -     |   |       |       | -    |
|     ชัยสุพัฒน์       |   |        | 10    |       |   | 4     | 10    |      |
|                  |   | 50,000 | 0,000 | -     |   | 0,000 | 0,000 | -    |
| 4.  นางพันธิภา     |   |        |       |       |   |       |       |      |
|     ชิวธนาสุนทร    |   | 50,000 | 10    | -     |   | 5     | 12    | -    |
|                  |   |        | 0,000 |       |   | 0,000 | 5,000 |      |
| 5.  นายบรรเจิด    |   | 40,000 |       | -     |   |       |       | -    |
|     สมเสม        |   |        | 12    |       |   | 5     | 9     |      |
|                  |   | 40,000 | 5,000 | -     |   | 0,000 | 0,000 | -    |
| 6.  พล.ต.ท.วิเชียร |   |        |       |       |   |       |       |      |
|     สมานพงษ์      |   |        | 12    |       |   | 4     | 15    |      |
|                  |   |        | 5,000 |       |   | 0,000 | 0,000 |      |
| 7.  นายจรัส       |   |        |       |       |   |       |       |      |
|     กาญจนขจิต     |   |        | 10    |       |   | 4     | 12    |      |
|                  |   |        | 0,000 |       |   | 0,000 | 5,000 |      |
| 8.  นายจันทร์แรม   |   |        |       |       |   |       |       |      |
|     อรรถกฤษณ์     |   |        | 10    |       |   |       | 12    |      |
|                  |   |        | 0,000 |       |   |       | 5,000 |      |
| 9.  นายสุรชาติ     |   |        |       |       |   |       |       |      |
|     พงษ์ภัทรินทร์    |   |        |       |       |   |       |       |      |
+------------------+---+--------+-------+-------+---+-------+-------+------+
| ก                |   | 14,4   | -     | -     |   | 14,85 | -     | -    |
| รรมการที่เป็นผู้บริหาร |   | 90,000 |       |       |   | 0,000 |       |      |
|                  |   |        |       |       |   |       |       |      |
| จำนวน 3 ท่าน      |   |        |       |       |   |       |       |      |
+------------------+---+--------+-------+-------+---+-------+-------+------+
| ผู้บริหาร จำนวน 4   |   | 3,9    | -     | 59    |   | 5,04  | -     | 666  |
| ท่าน              |   | 29,960 |       | 4,114 |   | 0,000 |       | ,864 |
+------------------+---+--------+-------+-------+---+-------+-------+------+
| รวมทั้งสิ้น          |   | 18,6   | 80    | 59    |   | 20,13 | 86    | 666  |
|                  |   | 59,960 | 0,000 | 4,114 |   | 0,000 | 5,000 | ,864 |
+------------------+---+--------+-------+-------+---+-------+-------+------+

*หมายเหตุ ค่าตอบแทนอื่น ๆ ได้แก่ ค่าคอมมิสชั่นจากการขาย เงินประกันสังคม ค่ารักษาพยาบาล
และค่าใช้จ่ายอื่นๆ

สำหรับค่าตอบแทนกรรมการ ได้แก่ เงินเดือน เบี้ยประชุม เบี้ยเลี้ยง และโบนัส
แต่ไม่รวมถึงเงินเดือนและโบนัสในส่วนของกรรมการที่เป็นผู้บริหาร
ตามมติที่ประชุมผู้ถือหุ้นสามัญประจำปี 2555 ณ วันที่ 29 มีนาคม 2555
กำหนดค่าตอบแทนสำหรับกรรมการไม่เกิน 2,000,000 บาท

2.  ค่าตอบแทนอื่นๆ

บริษัทได้กำหนดให้มีการจ่ายเงินสมทบกองทุนสำรองเลี้ยงชีพซึ่งได้จัดตั้งขึ้นตั้งแต่วันที่ 28 กรกฎาคม
2548 ในอัตราร้อยละ 3 ของเงินได้ โดยเริ่มสมทบตั้งแต่เดือนกรกฎาคม 2548 ณ วันที่ 31
ธันวาคม 2555 บริษัทได้มีการจ่ายเงินสมทบกองทุนสำรองเลี้ยงชีพให้แก่ผู้บริหารรวม 366,360
บาท

1.  รายงานการปฏิบัติตามหลักการกำกับดูแลกิจการที่ดี

ทางบริษัท ซีเอสพี สตีลเซ็นเตอร์ จำกัด (มหาชน)
นอกจากจะให้ความสำคัญกับการบริหารจัดการองค์กรเพื่อให้บรรลุผลตามเป้าหมายในเชิงธุรกิจแล้ว
ทางบริษัทยังได้ให้ความสำคัญในการกำกับดูแลกิจการที่ดี
เพื่อให้การปฏิบัติงานต่างๆเป็นไปอย่างโปร่งใส ซื่อสัตย์
และมีความรับผิดชอบต่อสังคมหรือผู้มีส่วนเกี่ยวข้องอีกด้วย
อันซึ่งจะส่งผลให้บริษัทได้รับความไว้วางใจและมีความเจริญก้าวหน้าอย่างยั่งยืน
โดยทางบริษัทได้อ้างอิงถึงหลักการกำกับดูแลกิจการที่ดีสำหรับบริษัทจดทะเบียนไทย ปี 2549
(Corporate Governance Report of Thai Listed Companies) อันเป็น Code of
Best Practices ของ SET ซึ่งปัจจุบันบริษัทได้มีการปฏิบัติตามหลักการกดังกล่าว
ตามรายละเอียดดังต่อไปนี้

1. นโยบายการกำกับดูแลกิจการ

  1.1
  บริษัทจะจัดให้มีแนวทางในการดำเนินธุรกิจที่ชัดเจนโดยคำนึงถึงการปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

  1.2 คณะกรรมการบริษัท และผู้ปฏิบัติงานฝ่ายต่าง ๆ จะทำงานร่วมกันอย่างมีประสิทธิภาพ
  มีการบริหารงานอย่างรอบครอบและระมัดระวัง เพื่อประโยชน์สูงสุดของบริษัทและผู้ถือหุ้นโดยรวม

  1.3 จะดำเนินงานให้เป็นไปด้วยความโปร่งใส สามารถตรวจสอบได้
  มีการเปิดเผยข้อมูลอย่างครบถ้วน ตรงเวลา และเท่าเทียมกันแก่ผู้ที่เกี่ยวข้องทุกฝ่าย

  1.4 จะควบคุมและบริหารความเสี่ยงที่เหมาะสมและเพียงพอต่อการตัดสินใจในการดำเนินธุรกิจ

  1.5
  จะยึดถือและปฏิบัติหน้าที่ด้วยการคำนึงถึงจริยธรรมในการดำเนินธุรกิจเป็นสำคัญเพื่อไม่ให้เกิดความเสียหายต่อผู้มีส่วนได้เสียกลุ่มต่าง
  ๆ

2. สิทธิและความเท่าเทียมกันของผู้ถือหุ้น

  2.1 บริษัทจะจัดให้มีการเปิดเผยข้อมูลและสารสนเทศต่าง ๆ
  ให้แก่ผู้ถือหุ้นโดยทั่วกันโดยไม่คำนึงถึงว่าเป็นผู้ถือหุ้นอยู่จำนวนเท่าใด ทั้งผู้ถือหุ้นที่เป็นบุคคล
  นิติบุคคล ทั้งที่เป็นไทยและต่างประเทศ

  2.2 ทุกครั้งที่มีการจัดประชุมผู้ถือหุ้น บริษัทจะปฏิบัติตามกฎหมายบริษัทมหาชนจำกัดอย่างเคร่งครัด
  ตั้งแต่การส่งหนังสือเชิญประชุมให้กับผู้ถือหุ้นทุกคนก่อนการประชุมทุกครั้ง
  และลงประกาศโฆษณาในหนังสือพิมพ์ตามข้อบังคับ
  เพื่อเปิดโอกาสให้ผู้ถือหุ้นทุกคนได้รับทราบและศึกษาข้อมูลประกอบการประชุมก่อนเข้าร่วมการประชุมจริง

  2.3
  วาระการประชุมจะต้องมีรายละเอียดข้อมูลสำคัญเกี่ยวกับเรื่องที่จะเสนอต่อที่ประชุมตามความจำเป็นต่าง
  ๆ เพื่อให้ผู้ถือหุ้นได้รับทราบก่อนมีการพิจารณาในที่ประชุม

  2.4
  บริษัทได้เปิดโอกาสให้ผู้ถือหุ้นใช้สิทธิเสนอระเบียบวาระการประชุมและชื่อบุคคลเพื่อเข้ารับเลือกตั้งเป็นคณะกรรมการบริษัทล่วงหน้าก่อนวันปิดรับวาระการประชุมเป็นเวลา
  30 วัน
  โดยได้แจ้งถึงหลักเกณฑ์ที่เกี่ยวข้องพร้อมทั้งแบบฟอร์มการเสนอวาระและการเสนอชื่อกรรมการไว้ในเว็บไซต์ของบริษัท

  2.5 บริษัทได้ให้สิทธิแก่ผู้ถือหุ้นในการพิจารณาค่าตอบแทนของกรรมการ
  โดยถือเป็นวาระหนึ่งของการประชุมเป็นประจำทุกปี

  2.6 บริษัทจะไม่มีการเพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

  2.7 สำหรับผู้ถือหุ้นที่ไม่อาจเข้าร่วมประชุมด้วยตนเอง
  บริษัทได้แนบแบบหนังสือมอบฉันทะไปพร้อมกับหนังสือเชิญประชุม
  เพื่อให้ผู้ถือหุ้นทั้งในและต่างประเทศสามารถมอบฉันทะให้ผู้อื่นมาร่วมประชุมและออกเสียงลงคะแนนแทน
  หรือสามารถมอบอำนาจให้กรรมการอิสระที่บริษัทแต่งตั้งให้เป็นตัวแทนรับมอบฉันทะออกเสียงแทนได้

  2.8 ในวันประชุมจริง ทางบริษัทได้เลือกสถานที่จัดประชุม
  ที่ผู้ถือหุ้นสามารถเดินทางเข้าร่วมประชุมได้โดยสะดวก โดยมีเจ้าหน้าที่คอยให้การต้อนรับ
  อำนวยความสะดวก และแจกเอกสารประกอบการประชุมเพิ่มเติม
  รวมไปถึงการจัดเตรียมสื่ออุปกรณ์นำเสนอข้อมูล Presentation ต่างๆที่มีประสิทธิภาพ
  เพื่อให้การประชุมเป็นไปได้โดยสำเร็จ

  2.9
  ในการประชุมจะเปิดโอกาสให้ผู้ถือหุ้นสามารถแสดงความคิดเห็นและซักถามได้อย่างเต็มที่ตลอดเวลาที่มีการประชุม

  2.10 หลังจากการประชุม
  ผู้ถือหุ้นสามารถติดตามรายงานการประชุมสามัญผู้ถือหุ้นประจำปีได้จากระบบข่าวสารของตลาดหลักทรัพย์แห่งประเทศไทยและเว็บไซต์ของบริษัท
  ภายใน 14 วัน หลังจากการประชุมเสร็จสิ้น

  2.11 บริษัทมีนโยบายจ่ายเงินปันผลให้กับผู้ถือหุ้นอย่างสม่ำเสมอ
  โดยมีนโยบายกำหนดให้จ่ายเงินปันผลไม่ต่ำกว่าร้อยละ 50
  ของกำไรสุทธิหลังหักภาษีเงินได้นิติบุคคล อย่างไรก็ตาม
  บริษัทอาจกำหนดให้การจ่ายเงินปันผลมีอัตราน้อยกว่าอัตราที่กำหนดข้างต้นได้
  หากบริษัทมีความจำเป็นที่จะต้องนำเงินกำไรสุทธิจำนวนดังกล่าวมาใช้เพื่อขยายการดำเนินงานของบริษัทต่อไป

  2.12
  คณะกรรมการของบริษัทได้กำหนดให้กรรมการและผู้บริหารต้องรายงานให้บริษัททราบถึงการมีส่วนได้เสียของตนหรือบุคคลที่มีความเกี่ยวข้อง
  ซึ่งเป็นส่วนได้เสียที่มีความเกี่ยวข้องกับการบริหารจัดการของบริษัท ตามมาตรา 89/14
  แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
  เพื่อให้คณะกรรมการพิจารณาถึงธุรกรรมของบริษัทที่อาจมีความขัดแย้งด้านผลประโยชน์โดยรวมต่อบริษัทได้
  ซึ่งกรรมการและผู้บริหารที่มีส่วนได้เสียกับธุรกรรมดังกล่าว
  จะไม่สามารถมีส่วนร่วมในการตัดสินใจในการทำธุรกรรมดังกล่าวได้
  รวมไปถึงคณะกรรมการตรวจสอบจะทำการตรวจสอบรายการระหว่างกันอันเกิดจากผู้มีส่วนได้เสียหรือบุคคลที่มีความเกี่ยวข้องกับกรรมการและผู้บริหาร
  ในการประชุมคณะกรรมการตรวจสอบเป็นประจำทุกไตรมาส

  2.13 บริษัทมีนโยบายเกี่ยวกับการป้องกันการใช้ข้อมูลภายใน
  ของบริษัทที่อาจถูกนำไปใช้เพื่อประโยชน์ส่วนตัว
  โดยได้กำหนดให้มีการเก็บรักษาข้อมูลภายในที่ยังมิได้เปิดเผยต่อสาธารณชนไว้เป็นความลับ
  ให้รับรู้เพียงเฉพาะผู้ที่มีส่วนเกี่ยวข้องในส่วนงานข้อมูลดังกล่าวเท่านั้น
  รวมไปถึงบริษัทได้แจ้งให้กรรมการและผู้บริหารทุกคนรับทราบถึงหน้าที่ในการรายงานการถือครองหลักทรัพย์ในบริษัทของตน
  รวมถึงคู่สมรสและบุตรที่ยังไม่บรรลุนิติภาวะ ตลอดจนการเปลี่ยนแปลงการถือครองหลักทรัพย์
  ต่อสำนักงาน ก.ล.ต. และตลาดหลักทรัพย์แห่งประเทศไทย ตามมาตรา 59
  และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  แล้ว

3. สิทธิของผู้มีส่วนได้เสีย

  บริษัทและคณะกรรมการของบริษัทได้เล็งเห็นถึงความสำคัญของสิทธิของผู้มีส่วนได้เสียของบริษัท
  ไม่ว่าจะเป็นลูกค้า พนักงาน คู่ค้า ผู้ถือหุ้น เจ้าหนี้ คู่แข่ง ชุมชนและสังคม สิ่งแวดล้อม
  และภาครัฐ
  โดยตระหนักว่าความสัมพันธ์และความร่วมมือที่ดีระหว่างบริษัทและผู้มีส่วนได้เสียเหล่านี้
  เป็นปัจจัยสำคัญที่จะสร้างงาน สร้างรายได้ และความมั่นคงทางการเงินให้กับบริษัท
  ตลอดจนทำให้บริษัทสามารถเติบโตเคียงคู่ไปกับผู้มีส่วนได้เสียดังกล่าวและสังคมโดยรวมได้อย่างยั่งยืน
  ทั้งนี้ สามารถสรุปสิทธิของผู้มีส่วนได้เสียของบริษัท ได้ดังนี้

  3.1 ลูกค้า ด้วยนโยบายหลักของบริษัท ที่ว่า
  “เรามุ่งมั่นในความเป็นศูนย์บริการเหล็กคุณภาพเสมอมา และไม่หยุดนิ่งในการปรับปรุงคุณภาพ
  เพื่อความพึงพอใจสูงสุดของลูกค้า”
  บริษัทจึงได้ให้ความสำคัญและปฏิบัติตามนโยบายดังกล่าวมาโดยตลอด กล่าวคือ
  บริษัทได้ซื้อหาจัดเตรียมแต่วัตถุดิบเหล็กที่มีคุณภาพได้มาตรฐานสากล
  นำเสนอบริการขายด้วยราคายุติธรรมตามราคาตลาด
  พร้อมคำแนะนำเกี่ยวกับวัตถุดิบเหล็กเพื่อลูกค้าสามารถเลือกซื้อเหล็กที่มี ชนิด/spec
  เหมาะสมกับกระบวนการผลิตหรือสินค้าสำเร็จรูปที่ตนต้องการได้อย่างเหมาะสม
  จากนั้นฝ่ายผลิตจะบริการตัดเหล็กแผ่นหรือผลิตท่อเหล็กด้วยกระบวนการผลิตที่มีประสิทธิภาพได้สินค้าที่มีคุณภาพตามที่ลูกค้าต้องการ
  พร้อมบริการจัดส่งสินค้าคุณภาพที่มีความรวดเร็ว
  จัดส่งตรงไปยังโรงงานของลูกค้าทันตามเวลาที่ลูกค้าต้องการ
  ช่วยให้ลูกค้าได้รับวัตถุดิบที่มีคุณภาพป้อนเข้าสู่กระบวนการผลิตของตนได้อย่างทันท่วงทีด้วยต้นทุนที่เหมาะสมกับคุณภาพของสินค้าและบริการนั่นเอง

  3.2 พนักงาน
  นอกจากบริษัทจะต้องใช้กำลังอันมีประสิทธิภาพของเครื่องจักรในการทำให้บริษัทบรรลุตามจุดมุ่งหมายทางธุรกิจของบริษัทแล้ว
  กำลังคนถือว่ามีส่วนสำคัญอย่างยิ่งต่อบริษัท เนื่องจากเครื่องจักรของบริษัทจะไม่สามารถทำงานได้
  หากปราศจากช่างผู้มีฝีมือและชำนาญการ รวมไปถึงผู้บริหารที่มีความสามารถเชิงกลยุทธ์
  และพนักงานฝ่ายต่างๆที่ช่วยสนับสนุนให้บริษัทสามารถดำเนินกิจการไปได้ด้วยดีมาโดยตลอด ทั้งนี้
  ทางบริษัทนอกจากจะตอบแทนผลงานของพนักงานด้วยเงินเดือน ค่าแรง
  หรือโบนัสในจำนวนที่เหมาะสมแล้ว
  บริษัทยังมีสวัสดิการที่ดีอันแสดงให้เห็นถึงการตระหนักในความสำคัญของพนักงานของบริษัทอีกด้วย
  ได้แก่

  - การจัดตั้งกองทุนสำรองเลี้ยงชีพ ให้กับพนักงานเพื่อให้พนักงานมีเงินสะสมหลังออกจากงาน
  ทุพพลภาพ หรือเกษียณอายุ โดยปัจจุบัน
  บริษัทมีนโยบายออกเงินสมทบให้กับพนักงานในจำนวนเท่ากันกับที่พนักงานจ่ายเข้ากองทุนในแต่ละเดือน

  - ความปลอดภัยในการทำงาน พนักงานโรงงานมีได้รับชุดเครื่องแต่งกายพร้อมอุปกรณ์ safety
  ต่างๆสำหรับการปฏิบัติงานในโรงงาน
  เพื่อป้องกันพนักงานจากอุบัติเหตุที่อาจเกิดขึ้นในระหว่างการปฏิบัติงานได้
  และหากเกิดอุบัติเหตุจากการทำงานขึ้นจริง
  พนักงานจะได้รับค่ารักษาพยาบาลจากกองทุนประกันสังคม
  รวมไปถึงบริษัทมีนโยบายที่จะให้ความช่วยเหลือเพิ่มเติมในกรณีพิเศษต่างๆ
  และหากต้องลาหยุดพักงานเนื่องจากอุบัติเหตุดังกล่าว บริษัทก็ยังคงให้ค่าแรง/เงินเดือนตามปกติ

  - กิจกรรมตรวจสุขภาพประจำปี บริษัทมีนโยบายให้พนักงานทุกคนได้รับการตรวจสุขภาพประจำปี
  ทุกปี
  เพื่อทางบริษัทจะได้รับทราบถึงสมรรถภาพทางร่างกายของพนักงานโรงงานเพื่อป้องกันอุบัติเหตุที่อาจเกิดขึ้น
  และเพื่อแสดงถึงความห่วงใยในสุขภาพของพนักงานทุกคน
  รวมไปถึงเป็นการรณรงค์ให้พนักงานใส่ใจในสุขภาพทางร่างกายของตนเองอีกด้วย

  - กิจกรรมท่องเที่ยวประจำปี และงานเลี้ยงประจำปี
  บริษัทมีนโยบายว่าหากในปีนั้นๆผลการดำเนินงานของบริษัทเป็นไปด้วยดี
  ทางผู้บริหารจะจัดให้มีการท่องเที่ยวพักผ่อนประจำปีและงานเลี้ยงประจำปีร่วมกัน
  เพื่อเสริมสร้างความสัมพันธ์ระหว่างพนักงานทุกคนในบริษัท
  และเป็นการเสริมสร้างกำลังใจให้กับพนักงานให้มีความมุ่งมั่นที่จะทำงานอย่างมีประสิทธิภาพให้กับบริษัทต่อไป

  - การพัฒนาบุคคลากรของบริษัท
  บริษัทมีนโยบายในการฝึกฝนพัฒนาทักษะความรู้ในการทำงานของพนักงานในแต่ละฝ่ายอยู่เสมอทั้งในด้านการปฏิบัติงานและบริหาร
  เช่น ฝ่ายบริหารที่ได้มีโอกาสเข้าร่วมงานสัมมนาเชิงวิชาการ กลยุทธ์ทางธุรกิจ
  ความเป็นไปของเศรษฐกิจและการเงินโลก
  เพื่อสนับสนุนแนวคิดและเป็นข้อมูลที่ใช้ในการตัดสินใจในการบริหารงาน, ฝ่ายบัญชีและการเงิน
  ได้เข้าร่วมสัมมนาเพื่อติดตามศึกษาข้อกฎหมายหรือข้อบังคับทางบัญชีใหม่ๆที่ทางรัฐกำหนดขึ้นอยู่เสมอ,
  ฝ่ายจัดซื้อและฝ่ายโรงงาน ได้มีโอกาสไปเยี่ยมชมโรงงานผู้ผลิตเหล็กในต่างประเทศ
  เพื่อใช้พิจารณาการเลือกซื้อวัตถุดิบเหล็กและใช้คิดพัฒนาปรับปรุงการทำงานภายในโรงงานของบริษัท
  รวมไปถึงการสนับสนุนให้พนักงานศึกษาต่อในระดับปริญญาที่สูงขึ้นโดยพนักงานสามารถขอผ่อนผันในเรื่องของเวลาการทำงานเพื่อให้เหมาะสมกับตารางเรียนได้
  เป็นต้น

  3.3 คู่ค้า บริษัทมีนโยบายที่จะสร้างความสัมพันธ์อันดีกับคู่ค้า โดยปฏิบัติกับคู่ค้าอย่างเป็นธรรม
  เป็นไปตามเงื่อนไขทางการค้าหรือข้อตกลงร่วมกัน
  เพื่อพัฒนาและรักษาความสัมพันธ์อันดีระหว่างกันให้ยืนยาว

  3.4 ผู้ถือหุ้น บริษัทได้ให้ความสำคัญต่อสิทธิของผู้ถือหุ้นในการรับรู้ข่าวสาร ผลการดำเนินงาน
  และความเป็นไปของบริษัทอยู่เสมอ โดยผู้ถือหุ้นสามารถติดตามข้อมูลได้จากเว็บไซต์ของบริษัท
  จากระบบข่าวสารของตลาดหลักทรัพย์แห่งประเทศไทย และสื่อต่างๆ
  หรือสามารถติดต่อมาได้โดยตรงยัง ฝ่ายนักลงทุนสัมพันธ์ ของบริษัท คุณอังคณา รัตนาวลีพงษ์
  ที่สำนักงานใหญ่ หมายเลข 02-291-6314-21 นอกจากนี้
  บริษัทมีนโยบายที่ย้ำเน้นถึงการรักษาสิทธิของผู้ถือหุ้นในด้านต่างๆดังที่ได้กล่าวถึงรายละเอียดตามหัวข้อ
  “สิทธิและความเท่าเทียมกันของผู้ถือหุ้น” ในเบื้องต้น
  รวมไปถึงมีนโยบายการจ่ายเงินปันผลที่ทางบริษัทได้ปฏิบัติตามนโยบายดังกล่าวมาโดยตลอด

  3.5 เจ้าหนี้ บริษัทปฏิบัติตามข้อตกลงการกู้ยืมอย่างเคร่งครัด
  ให้ความร่วมมือในการให้ข้อมูลทางการเงินและข้อมูลต่างๆอย่างถูกต้อง โปร่งใส
  และมีประวัติการชำระหนี้หรือดอกเบี้ยที่ตรงตามเวลากำหนดทุกครั้ง

  3.6 คู่แข่ง บริษัทมีนโยบายแข่งขันทางธุรกิจในตลาดอย่างถูกต้องและชอบธรรม
  ไม่ทำลายชื่อเสียงหรือสร้างความเสียหายอันไม่ชอบธรรมต่อคู่แข่งขัน

  3.7 ชุมชนและสังคม
  บริษัทได้ตระหนักถึงความสำคัญในการพัฒนาองค์กรควบคู่ไปกับการพัฒนาความสัมพันธ์อันดีกับชุมชนและสังคม
  โดยมีนโยบายว่า
  การดำเนินงานของบริษัทจะต้องไม่ไปสร้างความเดือดร้อนใดๆให้กับชุมชนและสังคมรอบข้าง
  รวมไปถึงต้องให้ความร่วมกับชุมชนและสังคมในการพัฒนาชุมชนให้ดีขึ้น
  และบริษัทยังมีโครงการให้ความช่วยเหลือชุมชนในด้านต่างๆตามความเหมาะสมและโอกาสอันควร
  ตัวอย่างเช่น การช่วยออกทุนซ่อมถนนบริเวณใกล้โรงงาน,
  มอบทุนการศึกษาและเครื่องเขียนให้กับโรงเรียนในชุมชนใกล้เคียงในทุกวันเด็กแห่งชาติ,
  บริจาคทรัพย์ให้วัดเพื่อช่วยทำนุบำรุงศาสนา เป็นต้น รายละเอียดเพิ่มเติม
  สามารถพิจารณาได้ที่หัวข้อ “กิจกรรมเพื่อการพัฒนาและรับผิดชอบต่อสังคม”

  3.8 สิ่งแวดล้อม
  บริษัทมีระเบียบในการรักษาสิ่งแวดล้อมในการดำเนินแปรรูปให้เป็นไปตามกฎเกณฑ์ที่สำนักงานเขตกำหนดไว้
  โดยกรมโรงงานอุตสาหกรรม กระทรวงอุตสาหกรรม ได้ทำการตรวจสอบสภาพโรงงาน
  และสภาพแวดล้อม ผลการตรวจสอบพบว่า บริษัทอยู่ในเกณฑ์มาตรฐานไม่ก่อให้เกิดปัญหาใดๆ
  ต่อสภาพแวดล้อม บริษัทไม่เคยประสบปัญหาด้านมลพิษทั้ง เสียง อากาศ สารพิษ
  และน้ำเสียแต่อย่างใด ถึงแม้
  การประกอบธุรกิจศูนย์บริการเหล็กจะเกิดเสียงดังขึ้นจากการตัดเหล็กและมีเศษเหล็กรวมถึงน้ำมันหล่อเครื่องจักรที่ใช้แล้ว
  แต่ที่ผ่านมากรมสวัสดิการและคุ้มครองแรงงาน กระทรวงแรงงาน ได้เข้าตรวจสอบ
  การปฏิบัติงานภายในโรงงานของบริษัทแล้วเห็นว่า
  บริษัทได้ควบคุมมลพิษต่างๆที่เกิดขึ้นให้อยู่ในระดับที่ปลอดภัย
  โดยรักษาระดับความดังของเสียงที่เกิดขึ้นจากการตัดเหล็กนั้นอยู่ในระดับที่ปลอดภัยตามที่กรมสวัสดิการและคุ้มครองแรงงานกำหนด
  ส่วนเศษเหล็กนั้นบริษัทได้ทำการเก็บรวบรวมเศษเหล็กเข้าไว้ด้วยกันเพื่อจำหน่ายให้แก่ผู้ค้าเศษเหล็ก
  สำหรับเข้ากระบวนการ Recycle ต่อไป ในส่วนน้ำมันหล่อลื่นเครื่องจักรที่ใช้แล้วนั้น
  บริษัทได้มีการจัดเก็บอย่างมิดชิดในถังบรรจุขนาดใหญ่และว่าจ้างผู้ประกอบการบำบัดของเสียนำไปผ่านกระบวนการบำบัดต่อไป

  3.9 ภาครัฐ บริษัทปฏิบัติตามกฎหมาย กฎระเบียบ และข้อบังคับต่างๆ
  ของทางภาครัฐอย่างเคร่งครัด ไม่เคยมีประวัติการทำผิดกฎหมายร้ายแรงใดๆ

  สิทธิของผู้มีส่วนได้เสียดังกล่าว ถือเป็นหน้าที่ของทุกคน ไม่ว่าจะเป็นผู้บริหาร คณะกรรมการ
  และพนักงานในทุกๆฝ่ายของบริษัท ที่จะต้องรับรู้
  ตระหนักถึงความสำคัญและปฏิบัติตามนโยบายดังกล่าวข้างต้นอย่างสม่ำสเมอ นอกจากนี้
  ผู้มีส่วนได้เสียเองยังสามารถร้องเรียน
  รายงานหรือเสนอแนะความคิดเห็นต่อคณะกรรมการได้โดยตรงผ่าน อีเมล์
  info@cspsteel.com หรือโทรศัพท์หมายเลข 02-689-0801ถึง เลขานุการบริษัท
  ผู้ซึ่งทำหน้าที่รวบรวมข้อมูลและประสานงานกับคณะกรรมการโดยตรง

  4. การเปิดเผยข้อมูลและความโปร่งใส

  บริษัทได้ตระหนักถึงการเปิดเผยข้อมูลและความโปร่งใส
  โดยมีการเปิดเผยข้อมูลที่สำคัญทั้งทางด้านการเงินที่ได้รับการตรวจสอบแล้วจากผู้สอบบัญชีรับอนุญาตที่เป็นอิสระ
  ซึ่งเป็นไปตามมาตรฐานการบัญชีที่รับรองโดยทั่วไป และข้อมูลอื่นๆ
  ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์แห่งประเทศไทย
  เช่น ข้อมูลโครงสร้างผุ้ถือหุ้น, ประวัติข้อมูลของคณะกรรมการและผู้บริหาร,
  หลักเกณฑ์และมูลค่าการจ่ายค่าตอบแทนกรรมการ,
  ข้อมูลการเข้าร่วมประชุมของกรรมการแต่ละคน, ข้อมูลการทำรายการระหว่างกัน,
  โครงสร้างองค์กร, รายงานประจำปี และนโยบายการกำกับดูแลกิจการที่ดีของบริษัท เป็นต้น
  ซึ่งข้อมูลส่วนใหญ่ดังกล่าว รวมไปถึงข่าวสารต่างๆที่เกี่ยวข้องกับบริษัท
  ผู้ถือหุ้นและผู้ที่สนใจสามารถอ่านหรือดาวน์โหลดได้ที่เว็บไซต์ของบริษัท www.cspsteel.com

  5. ความรับผิดชอบของคณะกรรมการ

  5.1 โครงสร้างคณะกรรมการ และอำนาจหน้าที่ของคณะกรรมการ

  คณะกรรมการของบริษัทมีจำนวน 8 ท่าน ประกอบด้วย

  - กรรมการที่เป็นผู้บริหาร 3 ท่าน

  - กรรมการที่ไม่เป็นผู้บริหาร 2 ท่าน

  - กรรมการอิสระ 3 ท่าน

  ซึ่งเป็นไปตามข้อกำหนดของตลาดหลักทรัพย์แห่งประเทศไทย โดยคณะกรรมการดังกล่าว
  เป็นผู้ที่มีความรู้ความสามารถ มีประสบการณ์ที่เป็นประโยชน์ต่อการดำเนินธุรกิจของบริษัท
  และสำหรับกรรมการอิสระสามารถทำหน้าที่ในการสอบทาน/ตรวจสอบความน่าเชื่อถือของงบการเงินและข้อมูลอื่นๆของบริษัทได้เป็นอย่างดี
  กล่าวคือ นอกจากคณะกรรมการของบริษัทจะคอยตรวจสอบข้อมูลทางการเงินแล้ว
  ยังคงมีบทบาทต่อนโยบายการกำกับดูแลกิจการ โดยเป็นส่วนหนึ่งในการริเริ่มจัดทำ อนุมัติ
  และติดตามถึงผลการปฏิบัติของทุกฝ่ายว่าเป็นไปตามนโยบายหรือไม่
  พร้อมทั้งคณะกรรมการจะทำการประชุมเพื่อปรับปรุง เปลี่ยนแปลง
  นโยบายดังกล่าวเพื่อให้บริษัทมีนโยบายด้านการกำกับดูแลกิจการที่ดี
  เหมาะสมตามสภาพการณ์อยู่เสมอ ทั้งนี้
  คณะกรรมการบริษัทจะได้รับความเห็นชอบจากที่ประชุมผู้ถือหุ้นประจำปีให้ดำรงตำแหน่งดังกล่าว
  สำหรับรายละเอียดเพิ่มเติม เช่น ขอบเขตอำนาจหน้าที่ คุณสมบัติของกรรมการ
  และการสรรหากรรมการและผู้บริหาร สามารถพิจารณาได้ที่หัวข้อ “โครงสร้างองค์กร”
  ในหัวข้อย่อย “โครงสร้างกรรมการของบริษัท”

2.  การกำหนดวาระกรรมการ

  ตามข้อบังคับของบริษัท หมวดที่ 3 กรรมการและอำนาจกรรมการ ข้อที่ 18 กำหนดให้
  ในการประชุมสามัญประจำปีทุกครั้ง กรรมการจะต้องออกจากตำแหน่งอย่างน้อยจำนวนหนึ่งในสาม
  (1/3) โดยอัตรา
  ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนใกล้เคียงที่สุดกับส่วนหนึ่งในสาม
  (1/3) โดยให้กรรมการที่อยู่ในตำแหน่งนานที่สุดเป็นผู้ออกจากตำแหน่ง
  และกรรมการผู้ออกจากตำแหน่งไปนั้นอาจจะเลือกเข้ารับตำแหน่งอีกก็ได้

3.  การประชุมคณะกรรมการ

  บริษัทจะจัดให้มีการประชุมคณะกรรมการบริษัทอย่างสม่ำเสมออย่างน้อย 3 เดือนต่อครั้ง
  อีกทั้งมีเลาขานุการบริษัททำหน้าที่ดูแลกิจกรรมของคณะกรรมการบริษัท
  บันทึกรายงานการประชุมและต้องจัดเก็บไว้อย่างถูกต้องครบถ้วนสามารถตรวจสอบได้ ทั้งนี้ในปี
  2555 คณะกรรมการบริษัทมีการประชุมรวมทั้งสิ้น 5 ครั้ง
  ซึ่งรายละเอียดจำนวนครั้งการเข้าประชุมของคณะกรรมการสามารถพิจารณาได้ตามหัวข้อ
  การประชุมกรรมการ ในข้อ 8.2 การสรรหากรรมการและผู้บริหาร ในเบื้องต้น

  5.4 การแบ่งแยกหน้าที่ความรับผิดชอบระหว่างคณะกรรมการและฝ่ายจัดการ

  บริษัทได้มีการแบ่งแยกหน้าที่ความรับผิดชอบระหว่างคณะกรรมการและฝ่ายจัดการของบริษัทไว้อย่างชัดเจน
  โดยย้ำเน้นถึงว่าฝ่ายจัดการ อันได้แก่ ประธานเจ้าหน้าที่บริหารและกรรมการผู้จัดการ
  มีหน้าที่รับผิดชอบหลักในการบริหารจัดการการดำเนินงานทั่วไปของบริษัทให้เป็นไปตามนโยบาย
  แผนงานและงบประมาณที่ได้รับอนุมัติจากคณะกรรมการ,
  เป็นผู้รับมอบอำนาจของบริษัทในการบริหารกิจการของบริษัทให้เป็นไปตามวัตถุประสงค์ ระเบียบ
  ข้อกำหนด มติที่ประชุม และพันธกิจขององค์กร เป็นต้น ส่วนคณะกรรมการนั้น
  มีหน้าที่หลักในการดูแล กำหนดนโยบายที่สำคัญของบริษัท,
  พิจารณาอนุมัติเกี่ยวกับโครงการลงทุนต่างๆ, แต่งตั้งคณะกรรมการบริหาร/ตรวจสอบ,
  ทำหน้าที่สอบทานความเพียงพอของระบบควบคุมภายในและการบริหารงานต่างๆ เป็นต้น
  ซึ่งรายละเอียดเพิ่มเติม สามารถพิจารณาได้ในหัวข้อ “โครงสร้างกรรมการของบริษัท”

5.5 การประชุมผู้ถือหุ้น

  บริษัทจะกำหนดให้กรรมการบริษัทอย่างน้อยครึ่งหนึ่งของกรรมการทั้งหมดเข้าร่วมประชุม ผู้ถือหุ้น
  ซึ่งจะต้องมีกรรมการตรวจสอบอย่างน้อยหนึ่งคนเข้าร่วมประชุม โดยจะแจ้งให้ผู้ตรวจสอบบัญชี
  (ภายนอก) และที่ปรึกษาต่าง ๆ เข้าร่วมประชุมด้วย
  และจะกำหนดสถานที่และเวลาที่ประชุมให้เหมาะสมและสะดวกในการที่ผู้ถือหุ้นจะเข้าร่วมประชุม

5.6 คณะอนุกรรมการ

  คณะกรรมการบริษัทจะแต่งตั้งคณะอนุกรรมการเพื่อช่วยดูแลการกำกับดูแลกิจการของบริษัทอย่างน้อยต้องมีคณะกรรมการตรวจสอบคณะหนึ่ง
  มีวาระการดำรงตำแหน่งตามระเบียบที่คณะกรรมการบริษัทกำหนดซึ่งไม่เกินคราวละ 3 ปี
  กรรมการตรวจสอบต้องประกอบด้วย กรรมการอิสระที่ไม่เป็นผู้บริหารอย่างน้อยจำนวน 3 ท่าน
  และคณะกรรมการบริษัทอาจแต่งตั้งคณะอนุกรรมการกำหนดค่าตอบแทนและคณะอนุกรรมการสรรหา
  หรือคณะอนุกรรมการอื่น ๆ ตามที่เห็นสมควรและจำเป็น
  เพื่อกลั่นกรองให้แก่คณะกรรมการบริษัทให้เกิดความโปร่งใส

5.7 ภาวะผู้นำและวิสัยทัศน์

  คณะกรรมการบริษัทจะวางนโยบาย กลยุทธ์และเป้าหมาย ตลอดจนการจัดทำงบประมาณ
  เพื่อการเพิ่มประสิทธิภาพในการทำงาน ให้เกิดประโยชน์สูงสุดต่อกิจการ
  โดยทำหน้าที่ติดตามผลการปฏิบัติงานของฝ่ายบริหารให้เป็นไปตามแผนงานต่าง ๆ
  รวมทั้งการกำหนดและแยกบทบาท หน้าที่ และความรับผิดชอบระหว่างคณะกรรมการบริษัท
  ผู้บริหาร พนักงานและผู้เกี่ยวข้อง นอกจากนี้ยังต้องกำหนดให้คณะกรรมการตรวจสอบเป็นผู้ดูแล
  ฝ่ายตรวจสอบภายในการปฏิบัติงานและประเมินผล การทำงาน
  ตลอดจนระบบการควบคุมภายในให้มีความเพียงพอต่อกิจการ
  และดูแลให้มีการบริหารความเสี่ยงที่เหมาะสม เพื่อรักษาผลประโยชน์ให้กับบริษัทอย่างเต็มที่

5.8 จริยธรรมธุรกิจ

  บริษัทจะจัดทำข้อพึงปฏิบัติที่ดีเกี่ยวกับจรรยาบรรณของคณะกรรมการบริษัท ผู้บริหาร
  และผู้ปฏิบัติงานฝ่ายต่าง ๆ เพื่อให้ยึดถือเป็นแนวปฏิบัติในการทำงานด้วยความซื่อสัตย์สุจริต
  และมีความเป็นธรรม ซึ่งแนวทางดังกล่าว จะสื่อสารให้กรรมการ
  ฝ่ายบริหารและพนักงานทุกคนรับทราบและถือปฏิบัติ
  ซึ่งบริษัทเชื่อว่าการให้ความสำคัญกับข้อพึงปฏิบัติที่ดีเหล่านี้จะสามารถยกมาตรฐานการกำกับดูแลให้สูงขึ้น
  อีกทั้งส่งเสริมความเชื่อมั่นให้กับผู้ลงทุนในการจัดการของบริษัท
  สร้างความยุติธรรมและความน่าเชื่อถือของตลาดทุน

  5.9 การถ่วงดุลของกรรมการที่ไม่เป็นกรรมการบริหารและผู้บริหาร

  คณะกรรมการของบริษัทมีจำนวน 9 ท่าน ประกอบด้วย

  - กรรมการที่เป็นผู้บริหาร 3 ท่าน

  - กรรมการที่ไม่เป็นผู้บริหาร 2 ท่าน

  - กรรมการอิสระ 3 ท่าน

  ซึ่งทำให้การกำหนดนโยบายในการบริหารงานต่าง ๆ
  ได้รับการพิจาณาและเห็นชอบจากผู้มีประสบการณ์และเป็นไปเพื่อประโยชน์สูงสุดของบริษัทเป็นสำคัญ
  แม้ว่าบริษัทจะมีกรรมการอิสระทั้งหมด 3 ท่าน คิดเป็นร้อยละ 37.50
  ของกรรมการทั้งคณะเท่านั้น ในอนาคตบริษัทมีนโยบายที่จะปรับจำนวนกรรมการอิสระให้เพิ่มขึ้น
  สำหรับการแต่งตั้งกรรมการอิสระนั้นจะนำเสนอต่อที่ประชุมผู้ถือหุ้นให้แต่งตั้ง
  เว้นแต่เป็นการแต่ตั้งแทนกรรมการอิสระซึ่งพ้นจากตำแหน่งก่อนครบวาระ

  5.10 การรวมหรือแยกตำแหน่ง

  ประธานกรรมการบริษัทจะไม่เป็นบุคคลเดียวกันกับกรรมการผู้จัดการ
  แต่ทั้งสองท่านอาจเป็นตัวแทนจากกลุ่มหรือผู้ถือหุ้นใหญ่กลุ่มเดียวกันได้ ดังนั้น
  ในการพิจารณาตัดสินใจในเรื่องที่สำคัญต่าง ๆ
  ต้องกำหนดให้ต้องผ่านการเห็นชอบของกรรมการจากทุกกลุ่ม
  โดยเฉพาะกลุ่มกรรมการอิสระจะต้อง
  มีบทบาทในการให้ความเห็นแก่บริษัทเป็นอย่างมากซึ่งจะทำให้เกิดการถ่วงดุล
  การสอบทานการบริหารงานได้เป็นอย่างดี

5.11 ความขัดแย้งของผลประโยชน์

  แม้ว่าบริษัทจะมีคณะกรรมการบริษัท ผู้บริหาร รวมทั้งผู้ปฏิบัติงานฝ่ายต่าง ๆ
  บางรายเป็นผู้ถือหุ้นของบริษัทด้วย
  แต่นโยบายในการบริหารงานของบริษัทต้องเน้นถึงประโยชน์ของบริษัทโดยรวมเป็นสำคัญ
  โดยเฉพาะการตัดสินใจในเรื่องที่จะก่อให้เกิดความขัดแย้งในผลประโยชน์หรือการได้เปรียบเสียเปรียบในผลประโยชน์นั้น
  บริษัทจะกำหนดให้กรรมการหรือฝ่ายจัดการที่เป็นผู้ถือหุ้นไม่มีสิทธิ
  ออกเสียงลงคะแนนในเรื่องที่มีส่วนเกี่ยวข้อง เพื่อความเป็นอิสระในการตัดสินใจ
  และจะเปิดเผยข้อมูลในสาธารณชนรับทราบโดยทันทีเพื่อความโปร่งใสในการทำงาน
  อีกทั้งจะนำข้อมูลที่จำเป็นเปิดเผยไว้ในรายงานประจำปีและแบบ 56-1 อย่างสม่ำเสมอ
  สำหรับการดูแลเรื่องการใช้ข้อมูลภายใน
  บริษัทจะกำหนดให้คณะกรรมการและผู้บริหารรายงานการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ตามมาตรา
  59 แห่งพระราชบัญญัติหลักทรัพย์และตลาดหลักทรัพย์ พ.ศ.2535 และไม่ให้กรรมการ
  ผู้บริหารหรือผู้ปฏิบัติงานที่ได้รับทราบข้อมูลภายใน เปิดเผยข้อมูลภายในแก่บุคคลภายนอก
  หรือบุคคลที่ไม่มีหน้าที่ที่เกี่ยวข้อง และไม่ให้ซื้อขายหลักทรัพย์ของบริษัทในช่วง 1 เดือน
  ก่อนที่งบการเงินเผยแพร่ต่อสาธารณชน

  5.12 การประเมินผลการปฏิบัติงานของคณะกรรมการและผู้บริหารสูงสุด

  คณะกรรมการมีการประเมินผลการปฏิบัติงานของตนเองเป็นประจำทุกปี
  เพื่อพิจารณาถึงผลงานและปัญหาเพื่อการปรับปรุงแก้ไขต่อไป นอกจากนี้
  คณะกรรมการยังคอยรับฟังความคิดเห็นถึงผลการปฏิบัติงานจากผู้ถือหุ้นทั้งจากการประชุมสามัญผู้ถือหุ้นประจำปีและจากการติดต่อโดยตรง
  รวมไปถึงยังนำเอาข้อเสนอแนะที่ได้จากคณะกรรมการ ก.ล.ต.
  และสถาบันส่งเสริมสถาบันกรรมการบริษัทไทย (IOD)
  นำมาพัฒนาผลการปฏิบัติงานให้ดียิ่งขึ้นอีกด้วย
  ส่วนการประเมินผลการปฏิบัติงานของผู้บริหารสูงสุดนั้น
  ทั้งคณะกรรมการและผู้ถือหุ้นจะพิจารณาจากผลการดำเนินงานของบริษัทประจำปีเป็นหลัก
  รวมไปถึงพิจารณาในแง่ของการกำกับดูแลกิจการที่ดีว่าผู้บริหารได้มีการปฏิบัติตามนโยบายและมีการควบคุม
  ติดตาม พนักงานในองค์กรทุกฝ่ายให้ปฏิบัติตามนโยบายต่างๆที่กำหนดไว้หรือไม่

5.13 ค่าตอบแทนของกรรมการ และผู้บริหาร

  ค่าตอบแทนของกรรมการ คือ ค่าเบี้ยประชุม
  ซึ่งจะต้องอยู่ในเกณฑ์เฉลี่ยเมื่อเทียบกับอุตสาหกรรมเดียวกัน
  โดยจะคำนึงถึงความเพียงพอต่อประสบการณ์ ภาระหน้าที่ ขอบเขตของบทบาท
  และความรับผิดชอบ รวมไปถึงสอดคล้องกับผลการดำเนินงานของบริษัท
  เพื่อจูงใจและรักษากรรมการที่มีคุณภาพ
  ส่วนผู้บริหารจะได้รับผลตอบแทนที่เป็นเงินเดือนและโบนัสประจำปีโดยพิจารณาจาก
  ภาระหน้าที่ความรับผิดชอบ
  ผลการบริหารงานที่สะท้อนออกมาในรูปแบบของผลการดำเนินงานของบริษัทเป็นสำคัญ
  ค่าตอบแทนรายปีของคณะกรรมการและผู้บริหารรวมกันจะต้องเป็นจำนวนไม่สูงผิดปกติเมื่อเทียบกับผลตอบแทนโดยเฉลี่ยของบริษัทที่จดทะเบียนในตลาดหลักทรัพย์ฯ
  ทั้งนี้จะคำนึงผลประโยชน์สูงสุดของผู้ถือหุ้นเป็นหลัก
  และอัตราค่าตอบแทนสำหรับคณะกรรมการดังกล่าวจะต้องได้รับอนุมัติจากที่ประชุมสามัญผู้ถือหุ้นประจำปีด้วย
  โดยรายละเอียดของการจ่ายค่าตอบแทนกรรมการอยู่ในหัวข้อ “โครงสร้างกรรมการของบริษัท”
  หัวข้อย่อย “ค่าตอบแทนผู้บริหาร”

14. ระบบการควบคุมและการตรวจสอบภายใน

  บริษัทจะจัดให้มีหน่วยงานตรวจสอบภายในเพื่อทำหน้าที่สอดส่องดูแลระบบการควบคุมภายในและตรวจสอบรายการที่สำคัญอย่างสม่ำเสมอ
  โดยมีอำนาจหน้าที่แยกออกจากผู้ปฏิบัติงานอย่างชัดเจน
  เพื่อให้มีความมั่นใจว่าบริษัทมีระบบที่มีประสิทธิผล ซึ่งจะส่งเสริมความน่าเชื่อถือให้กับงบการเงิน
  ทั้งนี้ ผลของการตรวจสอบจะถูกจัดส่งให้คณะกรรมการรับทราบและพิจารณา
  เพื่อที่ว่าคณะกรรมการจะได้มีการตรวจสอบสอบทานความมีประสิทธิภาพของระบบควบคุมภายในอีกชั้นหนึ่ง
  ซึ่งครอบคลุมทั้งการดำเนินงาน และการกำกับดูแลการปฏิบัติงาน (Compliance Control)
  การจัดการความเสี่ยง และการให้ความสำคัญต่อรายการผิดปกติทั้งหลาย
  อันจะส่งผลให้ระบบการควบคุมการตรวจสอบของบริษัทมีประสิทธิภาพมากยิ่งขึ้น

  5.15 นโยบายการบริหารความเสี่ยง (Risk Management Policy)

  คณะกรรมการมีส่วนผลักดันให้บริษัทมีการกำหนดนโยบายการบริหารความเสี่ยงที่ว่า
  ฝ่ายบริหารจะต้องมีการประเมินสถานการณ์ของเศรษฐกิจและประเทศโดยรวมอย่างน้อย 3
  เดือนล่วงหน้า เพื่อวิเคราะห์ถึงความเสี่ยงที่อาจเกิดขึ้น
  พร้อมทั้งหามาตรการป้องกันควาเมสี่ยงที่อาจเกิดขึ้นดังกล่าว รวมถึงจะต้องติดตามให้มีการสื่อสาร
  ถ่ายทอดมาตรการป้องกันดังกล่าวไปยังผู้ปฏิบัติการทุกหน่วยงานที่เกี่ยวข้อง
  และทางบริษัทจะต้องส่งรายงานผลการดำเนินงานประจำเดือนให้กับคณะกรรมการรับทราบและพิจารณา
  เพื่อใช้ในการติดตาม ควบคุมผลการปฏิบัติตามนโยบายดังกล่าว รายละเอียดเพิ่มเติม
  สามารถพิจารณาได้ในหัวข้อ “การควบคุมภายใน”

  5.16 การจัดทำแผนสืบทอดตำแหน่งของผู้บริหารสูงสุดขององค์กร

  คณะกรรมการของบริษัทได้กำหนดให้มีการจัดทำแผนสืบทอดตำแหน่งของผู้บริหารสูงสุดขององค์กร
  เพื่อเตรียมความพร้อมเมื่อเกิดกรณีที่ผู้บริหารไม่สามารถปฏิบัติงานได้
  โดยปัจจุบันทางบริษัทมีคณะผู้บริหารระดับสูงเป็นสมาชิกในครอบครัวชัยสุพัฒน์เป็นหลัก
  ซึ่งทางคณะกรรมการพิจารณาแล้วเห็นว่าทุกท่านเป็นผู้ที่มีความรู้ ความสามารถ
  ประสบการณ์ในการทำงานกับบริษัทมายาวนาน และรู้จักเข้าใจในวงธุรกิจเหล็กเป็นอย่างดี
  ประกอบกับท่านประธานบริหารได้มีการถ่ายทอดความรู้
  ประสบการณ์ให้กับผู้บริหารที่เป็นสมาชิกในครอบครัวท่านอื่นๆอยู่เสมอ
  จนทุกท่านสามารถปฏิบัติหน้าที่ทดแทนกันได้ อีกทั้ง
  คณะกรรมการยังคงพิจารณาที่จะหาผู้บริหารมีความรู้ ความสามารถ
  และประสบการณ์ในวงธุรกิจเหล็กจากภายนอกบริษัท เพื่อเข้ามาร่วมงาน
  ร่วมพัฒนาบริษัทให้เจริญเติบโตยิ่งขึ้นไปอีกด้วย

  5.17 รายงานของคณะกรรมการ

  คณะกรรมการบริษัทจะจัดทำรายงานความรับผิดชอบของคณะกรรมการต่อผู้ถือหุ้น
  ผู้ลงทุนและผู้เกี่ยวข้องทุกฝ่าย
  โดยจะแสดงรายละเอียดการตรวจสอบบัญชีไว้ในรายงานประจำปีของบริษัท
  เพื่อแสดงให้เห็นว่ารายงานทางการเงินถูกต้องเป็นจริงและสมเหตุสมผล
  โดยปฏิบัติตามมาตรฐานการบัญชีทั่วไปในประเทศไทย
  และพิจารณาถึงนโยบายการบัญชีที่เหมาะสมสอดคล้องกับสภาพการดำเนินธุรกิจของบริษัท
  ซึ่งได้ถือปฏิบัติดังกล่าวมาอย่างสม่ำเสมอโดยตลอด

  5.18 ความสัมพันธ์กับผู้ลงทุน

  คณะกรรมการบริษัทจะต้องเห็นความสำคัญของการเปิดเผยข้อมูลที่มีความถูกต้องครบถ้วน
  และโปร่งใส ให้กับผู้ถือหุ้นทุกท่านตลอดจนผู้ลงทุนและผู้ที่เกี่ยวข้องให้ได้รับทราบอย่างเท่าเทียมกัน
  บริษัทจัดให้มีการสื่อสารข้อมูลของบริษัทในส่วนของการดำเนินงานและสถานะทางการเงินภายใต้กรอบของกฎหมาย
  อย่างชัดเจนทันเวลา เพื่อทำให้กลุ่มเป้าหมายมีความเข้าใจในบริษัทได้อย่างถูกต้อง
  ซึ่งจะทำให้บริษัทได้รับการยอมรับและสนใจที่จะเข้ามาลงทุน
  อีกทั้งยังทำให้บริษัทได้รับมุมมองจากสาธารณชนที่ดีต่อบริษัท
  ซึ่งเป็นส่วนหนึ่งในการวางเป้าหมายและกลยุทธ์ของบริษัท

  5.19 การแต่งตั้งเลขานุการบริษัท

  คณะกรรมการบริษัทกำหนดให้บริษัทมีเลขานุการของบริษัทซึ่งทำหน้าที่ศึกษารวบรวมข้อมูล กฎเกณฑ์
  ระเบียบ ข้อบังคับต่างๆที่ทางบริษัทควรรับทราบและปฏิบัติตาม
  จากตลาดหลักทรัพย์แห่งประเทศไทย และจากสำนักงานคณะกรรมการ ก.ล.ต.
  รวมไปถึงหน่วยงานอื่นๆที่เกี่ยวข้อง รวมไปถึงเป็นผู้รับร้องเรียน
  รายงานหรือเสนอแนะความคิดเห็นต่อคณะกรรมการ
  เพื่อนำมาสื่อสารต่อให้กับคณะกรรมการได้รับทราบ อีกทั้งยังเป็นผู้ดูแลกิจกรรมของคณะกรรมการ
  และประสานงานให้มีการปฏิบัติตามมติคณะกรรมการอีกด้วย

2.  นโยบายและวิธีการดูแลผู้บริหารในการนำข้อมูลภายในของบริษัทไปใช้

  บริษัทมีนโยบายและวิธีการดูแลกรรมการและผู้บริหารในการนำข้อมูลภายในของบริษัท ซึ่ง
  ยังไม่เปิดเผยต่อสาธารณะชนไปใช้เพื่อแสวงหาประโยชน์ส่วนตน รวมทั้งการซื้อขายหลักทรัพย์
  ดังนี้

-   ให้ความรู้แก่กรรมการรวมทั้งผู้บริหารฝ่ายต่างๆ
    เกี่ยวกับหน้าที่ที่ต้องรายงานการถือครองหลักทรัพย์ของตน คู่สมรส
    และบุตรที่ยังไม่บรรลุนิติภาวะ ต่อ สำนักงาน กลต. และตลาดหลักทรัพย์ตาม มาตรา 59
    และบทกำหนดโทษ ตามมาตรา 275 แห่งพระราชบัญญัติหลักทรัพย์และตลาดหลักทรัพย์ พ.ศ.
    2535

-   บริษัทจะกำหนดให้ผู้บริหารรายงานการเปลี่ยนแปลงการถือครองหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535
    และจัดส่งสำเนารายงานนี้ให้แก่บริษัทในวันเดียวกับวันที่ส่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์

-   บริษัทได้ดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในที่เป็นสาระสำคัญ ซึ่งมีผลต่อการเปลี่ยนแปลงราคาหลักทรัพย์
    จะต้องระงับการซื้อขายหลักทรัพย์ของบริษัทในช่วง 1 เดือน
    ก่อนที่งบการเงินหรือข้อมูลภายในนั้นจะเปิดเผยต่อสาธารณชน
    และห้ามไม่ให้เปิดเผยข้อมูลที่เป็นสาระสำคัญนั้นต่อบุคคลอื่น

  บริษัทได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในบริษัทไปใช้หรือนำไปเปิดเผยจนอาจทำให้บริษัทได้รับความเสียหาย
  โดยพิจารณาลงโทษตามควรแก่กรณี ได้แก่ การตักเตือนด้วยวาจา การตักเตือนเป็นตัวหนังสือ
  การภาคทัณฑ์ ตลอดจนการเลิกจ้างพ้นสภาพการเป็นพนักงานด้วยเหตุ ไล่ออก
  ปลดออกหรือให้ออกแล้วแต่กรณี เป็นต้น

เลขานุการบริษัท

  ------------------------ ------------------------ -------------------------
  ชื่อ – นามสกุล              ตำแหน่ง                   อีเมล์ติดต่อ

  นางสาวสุพพัชชา แสนสุข       เลขานุการบริษัท             supapatcha@cspsteel.com
  ------------------------ ------------------------ -------------------------

ขอบเขต หน้าที่ และความรับผิดชอบของเลขานุการบริษัท

คณะกรรมการบริษัทกำหนดให้บริษัทมีเลขานุการของบริษัทซึ่งทำหน้าที่ศึกษารวบรวมข้อมูล กฎเกณฑ์
ระเบียบ ข้อบังคับต่างๆที่ทางบริษัทควรรับทราบและปฏิบัติตาม จากตลาดหลักทรัพย์แห่งประเทศไทย
และจากสำนักงานคณะกรรมการ ก.ล.ต. รวมไปถึงหน่วยงานอื่นๆที่เกี่ยวข้อง
รวมไปถึงเป็นผู้รับร้องเรียน รายงานหรือเสนอแนะความคิดเห็นต่อคณะกรรมการ
เพื่อนำมาสื่อสารต่อให้กับคณะกรรมการได้รับทราบ อีกทั้งยังเป็นผู้ดูแลกิจกรรมของคณะกรรมการ
และประสานงานให้มีการปฏิบัติตามมติคณะกรรมการอีกด้วย

1.  บุคลากร

  ณ วันที่ 31 ธันวาคม 2554 บริษัทมีพนักงานทั้งหมด 259 คน (ไม่รวมผู้บริหารจำนวน 7 ท่าน)
  แยกเป็นพนักงานฝ่ายโรงงานจำนวน 199 คนและ ฝ่ายสำนักงานจำนวน 60 คน ณ วันที่ 31
  ธันวาคม 2554 บริษัทมีจำนวนพนักงานลดลงจากสิ้นปี 2553 ประมาณ 1 คน
  โดยรวมถือว่ายังคงมีจำนวนพนักงานค่อนข้างคงที่กับปี 2553
  เนื่องจากสภาวะเศรษฐกิจโลกชะลอตัว และภาวะอุทกภัยในประเทศไทย
  ทางบริษัทจึงค่อนข้างชะลอตัวการขยายงานและพยายามไม่เพิ่มภาระในหลายๆด้านในช่วงปี 2554
  ทำให้ไม่ได้มีการจ้างานเพิ่มขึ้นอย่างมีนัยสำคัญในช่วงเวลาดังกล่าว ทั้งนี้ ในปี 2554
  บริษัทจ่ายค่าตอบแทนที่เป็น ตัวเงินให้แก่พนักงานที่ไม่ใช่ผู้บริหาร อันได้แก่ เงินเดือน โบนัส
  ค่าแรง ค่าล่วงเวลา ค่าครองชีพและ เงินสมทบกองทุนสำรองเลี้ยงชีพ จำนวนรวมประมาณ
  49.13 ล้านบาท เพิ่มขึ้นจากปี 2553 ที่มีค่าประมาณ 42.60 ล้านบาท
  เนื่องจากภาครัฐได้ออกข้อบังคับปรับค่าแรงขั้นต่ำเพิ่มขึ้นให้เท่ากับ 300 บาท /วัน
  ประกอบกับทางผู้บริหารมีนโยบายในการปรับฐานเงินเดือนประจำปีให้กับพนักงานทุกคนให้เหมาะสมยิ่งขึ้น

  ณ วันที่ 31 ธันวาคม 2555 บริษัทมีพนักงานทั้งหมด 250 คน (ไม่รวมผู้บริหารจำนวน 7 ท่าน)
  แยกเป็นพนักงานฝ่ายโรงงานจำนวน 190 คนและ ฝ่ายสำนักงานจำนวน 60 คน ณ วันที่ 31
  ธันวาคม 2555 บริษัทมีจำนวนพนักงานลดลงจากสิ้นปี 2554 เท่ากับ 9 คน
  โดยรวมถือว่ายังคงมีจำนวนพนักงานค่อนข้างคงที่กับปี 2554
  เนื่องจากสภาวะตลาดแรงงานของประเทศไทยค่อนข้างหายาก
  โดยเฉพาะแรงงานฝีมือทางด้านช่างภายในโรงงาน อย่างไรก็ตาม
  ปัจจุบันทางบริษัทยังคงมีแผนเพิ่มกำลังคนเพื่อให้เพียงพอที่จะรองรับกับภาวะเศรษฐกิจที่กำลังดีขึ้นอย่างต่อเนื่อง
  โดยได้มีการว่าจ้างบริษัทหางานภายนอกเพิ่มเติมจากการเปิดรับสมัครพนักงานโดยฝ่ายบุคคลของบริษัทเพียงอย่างเดียว
  ทั้งนี้ ในปี 2555 บริษัทได้จ่ายค่าตอบแทนที่เป็นตัวเงินให้แก่พนักงานที่ไม่ใช่ผู้บริหาร อันได้แก่
  เงินเดือน โบนัส ค่าแรง ค่าล่วงเวลา ค่าครองชีพและ เงินสมทบกองทุนสำรองเลี้ยงชีพ
  จำนวนรวมประมาณ 48.37 ล้านบาท ลดลงเล็กน้อยจากปี 2554 ที่มีค่าประมาณ 49.13
  ล้านบาท เนื่องจากบริษัทมีจำนวนพนักงานลดลง
  ค่าใช้จ่ายด้านค่าตอบแทนพนักงานจึงลดลงตามสัดส่วนที่เหมาะสม

  ข้อพิพาทด้านแรงงานในระยะเวลา 3 ปีที่ผ่านมา

-   ไม่มี -

นโยบายการพัฒนาบุคลากร

 บริษัทได้กำหนดแนวทางความรู้ในการอบรมพนักงาน โดยแบ่งเป็น 2 ด้านดังนี้

  1. ความรู้ด้านการปฏิบัติงาน
  บริษัทมุ่งเน้นการให้ความรู้กับพนักงานในเรื่องกระบวนการหรือขั้นตอน
  พร้อมทั้งเทคนิคในการทำงาน เพื่อให้การทำงานเป็นไปอย่างถูกวิธี มีความปลอดภัย
  และได้มาซึ่งสินค้าที่มีคุณภาพ นอกจากการให้ความรู้ในด้าน การปฏิบัติงาน
  บริษัทมีการอบรมในการเสริมสร้างระเบียบวินัยในการทำงาน และทัศนคติที่ดีต่อองค์กร
  รวมทั้งบริษัทเปิดโอกาสให้หนักงานทุกคนมี
  ส่วนร่วมในการพัฒนาองค์กรโดยเสนอแนะวิธีการปรับปรุงการทำงานภายในหน่วยงานของตนเองเพื่อให้การทำงานมีประสิทธิภาพมากยิ่งขึ้น

  2.ความรู้ด้านการบริหาร บริษัทส่งเสริมการให้ความรู้แก่พนักงานในการบริหารจัดการ เทคนิค
  หรือวิธีการจัดการสมัยใหม่ โดยจัดให้มีการฝึกอบรมภายใน
  รวมทั้งมีการจัดส่งพนักงานไปอบรมภายนอก

บริษัทมีนโยบายในการพิจารณาแต่งตั้งหรือเลื่อนตำแหน่งให้เหมาะสมเป็นประจำทุกปี สำหรับพนักงานที่มีความรู้ความสามารถ ตามแผนงานของความเจริญก้าวหน้าทางอาชีพ (Career Path) รวมทั้งการสนับสนุนพนักงานในการศึกษาต่อระดับปริญญาโดยพนักงานสามารถขอผ่อนผันในเรื่องของเวลาการทำงานให้เหมาะสมกับการเรียน

  สำหรับกรรมการและผู้บริหารระดับสูงของบริษัทนั้น
  บริษัทสนับสนุนให้เข้าร่วมการอบรมกับสมาคมส่งเสริมสถาบันกรรมการบริษัทไทย (IOD)
  และหลักสูตรอื่นๆ
  เพื่อเสริมสร้างความรู้ความเข้าใจในบทบาทหน้าที่และทักษะของการดำรงตำแหน่งกรรมการและผู้บริหาร

  ตารางแสดงจำนวนพนักงานแยกตามฝ่ายต่างๆ ณ วันที่ 31 ธันวาคม 2555

+-------------------------------------------+--------------------------+
| สายงาน                                    | จำนวนพนักงาน(คน)          |
+-------------------------------------------+--------------------------+
| ฝ่ายโรงงานและคลังสินค้า                       | 86                       |
+-------------------------------------------+--------------------------+
| ฝ่ายผลิต                                    | 107                      |
+-------------------------------------------+--------------------------+
| ฝ่ายควบคุมคุณภาพ                             | 8                        |
+-------------------------------------------+--------------------------+
| ฝ่ายจัดซื้อ                                   | 3                        |
+-------------------------------------------+--------------------------+
| ฝ่ายวิศวกรรม                                | 18                       |
+-------------------------------------------+--------------------------+
| ฝ่ายขายและฝ่ายลูกค้าสัมพันธ์                     | 10                       |
+-------------------------------------------+--------------------------+
| ฝ่ายการเงิน                                 | 9                        |
+-------------------------------------------+--------------------------+
| ฝ่ายบัญชี                                    | 4                        |
+-------------------------------------------+--------------------------+
| ฝ่ายบุคคลและฝ่ายสวัสดิการ                      | 3                        |
+-------------------------------------------+--------------------------+
| เลขานุการ                                  | 2                        |
+-------------------------------------------+--------------------------+
| รวม                                       | 250                      |
+-------------------------------------------+--------------------------+

หมายเหตุ: จำนวนพนักงานที่แสดงไม่นับรวมพนักงานที่เป็นผู้บริหาร